кратки шеги за Животни
При директора на някакъв цирк влязъл странен тип. Той водел със себе си кон и крава:
- Добър ден! Търсите ли ловки дресьори?
Шефът отговорил с кисела физиономия:
- А, бе, тия добичета не са много атрактивни за целта! Какво точно умеят да правят?
Посетителят се усмихнал:
- Ами, конят може да свири на акордеон. А кравата изпълнява с човешки глас френски шансони!
Директорът се троснал:
- Вижте какво! Тук - не е място за глупави шеги!
Чудакът се засегнал:
- Ама, моля Ви се! Веднага ще направим демонстрация!
И така конят застанал на задни крака, извадил акордеон и засвирил с предните си крайници въпросните музикални творби!
А кравата запяла артистично и прочувствено - досущ Едит Пиаф!
Ръководителят на увеселителното заведение загубил ума и дума:
- Господи! С тоя номер - циркът ще се напълни до последното място! Но позволете ми да изкажа едно леко съмнение!
Според мен - тук има някаква шмекерия. Само между нас да си остане - каква точно е тя?
Дресьорът се захилил хитро:
- Е, добре! Хванахте ме натясно. Вижте сега... Всъщност, конят и свири, и пее! А пък кравата - само си отваря устата!